Tiedote 18.6.2009
Julkaisuvapaa
Opetusministeri Henna Virkkunen Sysmän Suvisoiton suojelijaksi
Juhannuksen jälkeen alkava festivaali tarjoaa kiehtovaa kamarimusiikkia ja kipinöiviä kesäiltoja

Opetusministeri Henna Virkkunen on lupautunut Sysmän Suvisoiton suojelijaksi. Monitaiteinen maaseutufestivaali järjestetään tänä kesänä 24. kerran.

Sysmän XXIV Suvisoittoa vietetään Päijänteen rannoilla, Sysmässä, Asikkalassa ja Luhangassa 26.6.–4.7.2009. Kesän ohjelman on suunnitellut Sysmän Suvisoiton taiteellinen johtaja, viulisti Minna Pensola. Kesän 2009 monipuoliseen esiintyjäkaartiin kuuluvat mm. suomalaisen taiteen kärkinimet Sakari Oramo, Anu Komsi, Meta4, Kirmo Lintinen, Jukka Perko, Eija Ahvo, Susanna Haavisto ja kamariorkesteri Refugium musicum. Festivaalin kansainvälisinä vieraina ovat englantilainen sellisti Robert Cohen ja lontoolaisbändi ZUM!
Sysmän XXIV Suvisoitto 26.6.–4.7.2009

